Амандық Баталов: «Биыл ет экспортының жоспарын орындау –  басты міндет»
"Амандық Баталов: «Биыл ет экспортының жоспарын орындау –  басты міндет»" | "https://abai.kz/post/66556"
TITLE: Амандық Баталов: «Биыл ет экспортының жоспарын орындау –  басты міндет»
URL: https://abai.kz/post/66556
META: "Амандық Баталов: «Биыл ет экспортының жоспарын орындау –  басты міндет»" | "https://abai.kz/post/66556"
DATE: 21.02.2018
AUTHOR(s): Abai.kz
TOTAL WORDS: 130
TEXT: Алматы облысында мал шаруашылығы тұрақты дамып, 2017 жылы «Сыбаға» мемлекеттік бағдарламасы 147%, «Алтын асық» - 159, «Құлан» - 127% орындалды. Осының барлығы мал басының орта есеппен 3,5 % өсуіне мүмкіндік беріп, ауыл азаматтарының жыл бойы жұмыспен қамтылуына ықпал етті. Бұл туралы облыс әкімі А. Баталов тұрғындар алдындағы есеп беру жиынындағы баяндамасында айтты, - деп хабарлайды Алматы облысы әкімінің баспасөз қызметі. Облыс басшысының айтуынша, бүгінде өңірде 51 мың бас ірі қараға арналған 78 мал бордақылау алаңы жұмыс істейді. Ендігі басты міндет – ет экспортының жоспарын орындау. «Биылғы жылы ирандық «Империя Фуд» компаниясының ет өңдейтін кешенін іске қосу арқылы бұл міндетті орындайтын боламыз. Кешен жобалық қуатына сай жылына 8 мың тонна дайын өнім шығара алады. Биылғы жылдың өзінде шет елдерге 700 тоннаға дейін ет экспорттауды жоспарлап отырмыз», - деді А. Баталов. Abai.kz
